ריצ'רד קארפ

ריצ'רד מאנינג קארפ (באנגלית: Richard Manning Karp; נולד ב-3 בינואר 1935) הוא מדען מחשב יהודי-אמריקאי, הידוע בעיקר בזכות מחקרו בתאוריה של אלגוריתמים, מחקר שזיכה אותו בפרס טורינג ב-1985 ובפרס הארווי ב-1998. קארפ ידוע במיוחד כמדען הראשון שתיאר את מחלקת הסיבוכיות NPC בעבודתו משנת 1971, בשם Reducibility Among Combinatorial Problems, בה תיאר גם את 21 הבעיות ה-NP שלמות של קארפ.

קורות חיים
קארפ נולד בבוסטון שבמדינת מסצ'וסטס, למד באוניברסיטת הרווארד וקיבל תואר בוגר ב-1955, השלים את עבודת המאסטר ב-1956 ואת עבודת הדוקטורט במתמטיקה שימושית ב-1959. לאחר לימודיו עבר לעבוד במעבדות IBM על שם תומאס ג'. ווטסון. ב-1968 התמנה לפרופסור למדעי המחשב, מתמטיקה וחקר ביצועים באוניברסיטת קליפורניה בברקלי, שם הוא מכהן עד היום, פרט לתקופה של ארבע שנים באוניברסיטת וושינגטון בסיאטל.

ב-1971 פיתח קארפ יחד עם ג'ק אדמונדס את אלגוריתם אדמונדס קארפ למציאת זרימה מקסימלית ברשת זרימה. ב-1987 פיתח קארפ יחד עם מיכאל רבין את אלגוריתם רבין קארפ לחיפוש מחרוזות.

בשנת 1994 נבחר לעמית ACM. בשנת 2000 הוענקה לו מדליית EATCS מטעם האיגוד האירופי למדעי המחשב התאורטיים. ב-2004 קיבל את מדליית בנג'מין פרנקלין וב-2008 קיבל את פרס קיוטו.

כיום עיקר העניין המחקרי של ריצ'רד קארפ הוא בתחום הביואינפורמטיקה. הוא פרסם השערה בתחום המחקר של פונקציה בוליאנית חמקנית שנקראת על שמו.

פרסים

קישורים חיצוניים 

 

 
 

בוסטון: אישים
מתמטיקאים יהודים אמריקאים
מדעני מחשב יהודים אמריקאים
זוכי פרס טיורינג יהודים
זוכי פרס הארווי
זוכי פרס ג'ון פון נוימן (INFORMS)
סגל אוניברסיטת קליפורניה בברקלי
יהודים חברי האקדמיה הלאומית למדעים של ארצות הברית
עובדי IBM
יהודים זוכי המדליה הלאומית למדעים
יהודים חברי האקדמיה הצרפתית למדעים
זוכי פרס קיוטו יהודים
זוכי מדליית EATCS
עמיתי ACM
עמיתי SIAM
זוכי מדליית בנג'מין פרנקלין
זוכי פרס פולקרסון
זוכי פרס דיקסון במדעים
אמריקאים שנולדו ב-1935